Diari Oficial de la Generalitat Valenciana


Sumari del DOGV 7417, del 04-12-2014 (2014/11006)

RESOLUCIÓ de 28 de novembre de 2014, del director general d'Administració Local, per la qual es publiquen els Estatuts de la Mancomunitat de l'Interior Tierra del Vino.
------------------------------------------------------------------------------------------------------------------------------------------------------------------------

### Dades del document

Número de DOGV
:   7417

Data del DOGV
:   04-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11877


Data del document
:   28-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 28 de novembre de 2014, del director general d'Administració Local, per la qual es publiquen els Estatuts de la Mancomunitat de l'Interior Tierra del Vino. [2014/11472]  
L'entrada en vigor de la Llei 27/2013, de 27 de desembre, de Racionalització i Sostenibilitat de l'Administració Local, ha determinat la introducció de canvis en el règim jurídic de les entitats locals que afecten, ja siga directament o a través de les modificacions que efectua, diversos àmbits de l'organització i del funcionament dels ajuntaments.  
  
La disposició transitòria onzena de la Llei 27/2013, de Racionalització i Sostenibilitat de l'Administració Local, disposa que les mancomunitats adaptaran els seus estatuts a la nova regulació, i hauran d'adoptar l'acord d'iniciació del procediment d'adaptació en el termini de sis mesos des de l'entrada en vigor de la nova regulació; en cas contrari, incorreran en causa de dissolució.  
El procediment d'adaptació dels estatuts serà el que regula l'article 93 de la Llei 8/2010, de 23 de juny, de Règim Local de la Comunitat Valenciana, referit a les modificacions constitutives de les mancomunitats. Perquè l'adaptació adquirisca eficàcia és necessari publicar-la en el Diari Oficial de la Comunitat Valenciana, d'acord amb el que disposa l'apartat 4 del precepte mencionat.  
  
La Mancomunitat de l'Interior Tierra del Vino ha procedit, d'acord amb el que disposa la legislació vigent, a l'adaptació dels seus estatuts, consistent en la modificació de l'article 5 d'estos.  
Després d'haver remés l'expedient tramitat i els estatuts aprovats a esta Direcció General d'Administració local, no s'hi advertix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana, i d'acord amb el que disposa l'article 32.2 del Decret 89/2014, del Consell, pel qual s'aprova el Reglament Orgànic i Funcional de la Presidència, i de la Conselleria de Presidència i Agricultura, Pesca, Alimentació i Aigua, resolc:  
  
  
Article únic  
Publicar en el Diari Oficial de la Comunitat Valenciana el text de l'article 5 dels Estatuts de la Mancomunitat de l'Interior Tierra del Vino, que es transcriu a continuació com a annex, ja que s'ha acreditat en l'expedient la legalitat de les actuacions.  
  
Contra esta resolució, que posa fi a la via administrativa, en virtut del que establix la disposició addicional tercera, apartat primer, del Decret 89/2014, de 13 de juny, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, es podran interposar els recursos següents:  
a) Potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'esta resolució, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
b) Directament un recurs contenciós administratiu davant dels jutjats contenciosos administratius, en el termini de dos mesos comptats a partir de l'endemà de la notificació d'esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les persones interessades puguen exercir qualsevol altra via que estimen oportuna.  
  
València, 28 de novembre de 2014.- El director general d'Administració Local: Vicente Saurí Martí.  
  
  
ANNEX  
Estatuts de la Mancomunitat de l'Interior Tierra del Vino  
  
«Article 5  
1. Són fins de la Mancomunitat la creació i sosteniment dels servicis que a continuació s'enumeren, sense definir-ne la prelació:  
a) La protecció i gestió del patrimoni històric.  
b) Gestió dels residus urbans.  
c) Infraestructures viàries, reparació i conservació de camins.  
d) Avaluació i informació de situacions de necessitat social i l'atenció immediata a persones en situació o risc d'exclusió social.  
e) Policia local, protecció civil, prevenció i extinció d'incendis.  
  
f) Trànsit, estacionament de vehicles i mobilitat. Transport col·lectiu urbà.  
g) Informació i promoció de l'activitat turística d'interés i àmbit local.  
h) Fires, abastiments, mercats, llotges i comerç ambulant.  
i) Protecció de la salubritat pública, arreplega i depòsit d'animals domèstics.  
j) Promoció de l'esport i d'ús del temps lliure.  
k) Promoció de la cultura.  
l) Medi ambient urbà.  
m) Promoure i col·laborar amb els ajuntaments en la prestació de qualsevol altre servici inclòs en l'àmbit de la competència municipal, segons els termes de la legislació de l'Estat i de la comunitat autònoma vigent en cada moment.  
n) Tots els altres servicis inclosos en l'àmbit de la competència municipal, segons els termes de la legislació de l'Estat i de la comunitat autònoma, que siguen determinats per l'Assemblea.  
2. Actualment, la Mancomunitat de forma efectiva presta els servicis d'arreplega de residus urbans, manteniment i reparació de camins, transport d'alumnes a centre ocupacional, arreplega i depòsit d'animals domèstics, així com servicis socials generals i atenció a víctimes del delicte (conveni amb la Diputació Provincial de València amb data 16.04.2014); Gabinet Psicopedagògic Escolar (subvenció atorgada per la Conselleria d'Educació, Cultura i Esport mitjançant la Resolució d'1 d'agost de 2014, de la Direcció General de Centres i Personal Docent); Agència d'Ocupació i Desenrotllament Local (per disposar de distintes subvencions per al seu funcionament per part de distintes conselleries de la Generalitat Valenciana, entre estes, a l'empara de l'Orde 26/2013, de 12 de juliol, de 2013, Conselleria d'Economia, Indústria, Turisme i Ocupació, publicada en el DOCV 18.07.2013). A més de subvencions sobre activitats en matèria de joventut i esports (publicada en el DOCV 127, de 30 de maig de 2013, i també per part de la Diputació Provincial de València, per mitjà del Decret 6907, amb data 11 de setembre de 2014. Resolució de la convocatòria d'ajudes realitzada per l'Orde 19/2013, de 14 de juny, per part de la Conselleria d'Economia, Indústria, Turisme i Ocupació, en matèria de comerç i artesania. Títol III i agències per al foment de la innovació comercial - AFIC); servicis instrumentals d'assistència tècnica i administrativa (acord del Ple de la Diputació de València de 21 de gener de 2014 i acord del Ple de la Diputació de València de 17.06.2014).  
  
La incorporació de la prestació de nous servicis diferents dels assenyalats en este apartat requerirà la modificació constitutiva prèvia dels Estatuts de la Mancomunitat.  
3. La Mancomunitat podrà realitzar la prestació i explotació dels servicis, d'acord amb qualsevol de les formes previstes en la legislació vigent per a les entitats públiques. Abans del dia 1 de novembre de cada any, es calcularà el cost efectiu de cada un dels servicis en els termes de la legislació vigent.  
4. La prestació de servicis per la Mancomunitat suposarà la subrogació en la prestació del servici.  
5. Els municipis associats podran adherir-se a la totalitat dels fins previstos o tan sols als que així determinen, sempre que resulten independents entre estos.  
6. La Mancomunitat podrà prestar servicis de forma conjunta amb altres mancomunitats o altres administracions públiques per mitjà de consorcis, convenis interadministratius o qualssevol altra forma associativa prevista legalment.»